**Za okolje se potrudimo, da v šolski sklad prislužimo in se na sladoledu družimo**

Spoštovani starši,

prijavite se na e-položnico za komunalne storitve in s tem neposredno zmanjšajte uporabo papirja ter izčrpavanje naravnih virov. V zameno za vaš trud pri ohranjanju okolja in narave bomo v zameno za izpolnjeno soglasje vašemu otroku podarili sladoled, v šolski sklad pa nakazali 3 eur.

Že od 1. 1. 2015 omogočamo našim uporabnikom prejemanje e-računov v spletno banko in prejemanje položnic v pdf obliki na elektronski naslov ali v mobilno denarnico.

Na prejemanje e-položnice se lahko prijavite tako, da izpolnite soglasje, na naši spletni strani ([www.komunala-brezice.si](file:///C%3A%5CUsers%5Czlatka%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CKJO1M5HF%5Cwww.komunala-brezice.si)), v zavihku obrazci in vloge (Soglasje e-račun za fizične osebe).

Hvala za vsak vaš korak, ki ga naredite za ohranjanje našega planeta.

Če vaš otrok do vključno **30. aprila 2024** svoji razredničarki prinese z vaše strani izpolnjeno soglasje (lahko ga podpišete tudi, če že prejemate e-položnico), prejme **dve kepici sladoleda, dodatno pa bomo za vsako podpisano soglasje nakazali 3 eur v šolski sklad vaše šole.** Razred, v katerem bo več kot 60 % otrok, ki bodo prinesli podpisana soglasja, gre **v žreb za prve 3 nagrade:**

1. nagrada: brezplačno kopanje v Termah Paradiso Dobova za vse otroke v razredu,

2. nagrada: brezplačno kopanje v Termah Paradiso Dobova za vse otroke v razredu,

3. nagrada: steklenice za vse otroke v razredu.